Ja sam, kao mnogi od vas,
jedna od dvije milijarde ljudi na Zemlji
koji žive u gradovima.
I postoje dani -- ne znam kako je to kod vas --
no postoje dani kad opipljivo osjećam
koliko se oslanjam na druge ljude
za gotovo sve u svom životu.
A u nekim danima to može biti i pomalo zastrašujuće.
No ono o čemu ću govoriti danas
je kako je upravo ta međuovisnost
zapravo izuzetno jaka društvena infrastruktura
koju bismo zapravo mogli iskoristiti
da pomognemo riješiti neke od naših najdubljih građanskih problema,
ako bismo primijenili otvorenu suradnju.
Prije nekoliko godina
čitala sam članak Michaela Pollana u New York Timesu
u kojem je tvrdio da je uzgoj čak i malo vlastite hrane
jedna od najboljih stvari
koju možemo učiniti za okoliš.
U trenutku kada sam to čitala
bila je sredina zime
i ja definitivno nisam imala sobu za mnogo zemlje
u svom newyorškom stanu.
Tako da sam se upravo bila spremna zadovoljiti
čitanjem novog broja časopisa Wired
da vidim kako će stručnjaci za nas otkriti
rješenje svih tih problema u budućnosti.
No to je bilo upravo ono o čemu je
Michael Pollan pisao u tom članku --
da upravo to kada prepuštamo
odgovornost za sve te stvari specijalistima
da uzrokujemo ovakvu zbrku
kakvu vidimo u prehrambenom sustavu.
Tako, ja slučajno znam ponešto iz vlastitog rada
o tome kako NASA koristi hidropone
za istraživanje rasta hrane u svemiru.
I zapravo možete dobiti optimalan prehrambeni prinos
tako da pokrenete visoko kvalitetnu vrstu otopine
preko korijenskog sistema biljke.
Sada za povrtnu biljku
moj bi stan mogao biti
jednako stran kao i svemir.
Ali ja mogu ponuditi štogod prirodnog svjetla
i kontrolu klime tijekom godine.
Brzo naprijed, dvije godine poslije:
imamo prozorska uzgajališta:
to su vertikalni hidroponi sistemi
za uzgoj hrane u zatvorenom prostoru.
a način na koji radi je da postoji pumpa na dnu
koja periodički šalje neke hranjive otopine do vrha
koja tada kaplje dolje kroz sustav korijenja biljke
koje je postavljeno u glinenim kuglicama --
tako da zemlja nije uključena.
Svjetlo i temperatura variraju
prema mikroklimi svakog prozora
tako da prozorsko uzgajalište
zahtjeva uzgajivača
koji mora odlučiti
kakve će kulture imati u svojem prozorskom uzgajalištu
i hoće li svoju hranu organski hraniti.
U to vrijeme prozorsko uzgajalište nije bilo više nego
tehnički kompleksna ideja
koja će zahtijevati mnogo testiranja.
A ja sam stvarno željela da to bude otvoren projekt
jer hidroponi su
sada jedno od najbrže rastućih područja za patentiranje
u Sjedinjenim Američkim Državama
i mogli bi postati
još jedno područje kao korporacija Monsanto,
gdje imamo mnogo korporacijskog intelektualnog vlasništva
koje stoji na putu ljudskoj hrani.
I tako sam odlučila da umjesto da stvaram produkt,
otvoriti taj sistem
velikoj grupi kooperanata.
Nekoliko prvih sistema koje smo stvorili nekako su funkcionirali.
Mogli smo čak uzgojiti jednu glavicu salate za oko tjedan dana
na prozoru tipičnog newyorškog stana.
Mogli smo uzgojiti i minirajčice,
i krastavce, i još mnogošta.
Ali nekoliko prvih sistema
bili su propuštajući bučni žderači energije
koje Martha Stewart nikad ne bi odobrila.
(Smijeh)
Da bismo pridobili što više suradnika,
stvorili smo društvenu internetsku mrežu
na kojoj smo objavili nacrt,
objasnili kako funkcionira,
i išli smo čak tako daleko
da smo naglasili što je u tim sistemima neispravno.
I tada smo pozvali ljude iz cijelog svijeta
da ih grade i da eksperimentiraju s nama.
I sada doista na toj internetskoj stranici imamo
18.000 ljudi.
I imamo prozorska uzgajališta
po cijelom svijetu.
Ono što činimo
NASA ili neki drugi veliki koncern bi nazvao
I&R ili istraživanje i razvoj.
Ali mi ga nazivamo I&R-uradi-sam
ili istražuj i razvijaj ga sam.
Na primjer,
Jackson je došao i predložio
da koristimo zračne pumpe umjesto vodenih.
Bilo je potrebno sastaviti mnogo sistema da bismo dobili jedan ispravan,
ali kad smo to ostvarili, mogli smo
smanjiti emisiju ugljika na polovicu.
Tony u Chicagu provodio je eksperimente rasta,
kao i mnogi drugi uzgajivači,
i uspio je uzgojiti plodove jagoda
devet mjeseci godišnje u uvjetima slabog osvjetljenja
tako da je jednostavno promijenio organske nutrijente.
A uzgajivači u Finskoj
prilagođavali su svoja prozorska uzgajališta
mračnim danima finske zime
tako da su ih opremili s LED žaruljama,
tako da su sada dio otvorene suradnje i dio projekta.
Tako su se prozorska uzgajališta razvijala
kroz rapidan proces različitih izvedbi
slično kao kod softwarea.
I sa svakim projektom otvorene suradnje
stvarna korist je interakcija
između specifičnih potreba
ljudi koji prilagođavaju svoje sisteme
vlastitim individualnim potrebama
i univerzalnih potreba.
Dakle moj uži tim i ja
možemo se koncentrirati na poboljšanja
koja doista doprinose svima.
I u stanju smo paziti na potrebe pridošlica.
Stoga za one koji će sistem raditi u kućnoj radinosti
osiguravamo besplatna, vrlo dobro testirana uputstva
tako da bilo tko, bilo gdje na svijetu
može ovaj sistem izraditi besplatno.
A tu je i zaštićeni patent na tim sustavima
koji je u posjedu zajednice.
Da bismo financirali projekt,
ulazimo u partnerstva kako bismo kreirali produkte
koje potom prodajemo školama i pojedincima,
koji nemaju vremena za gradnju vlastitih sistema.
U našoj zajednici
sada je nastala jedna određena kultura.
U našoj je kulturi bolje biti ispitivač
koji podržava ideju drugoga,
nego biti samo onaj koji ima ideju.
Što smo dobili iz ovog projekta je
podrška za vlastiti rad
kao i iskustvo stvarnog doprinosa
pokretu za očuvanje okoliša
koji je drugačiji od toga da samo stavimo nove žarulje.
No mislim da Eileen izražava najbolje
što doista dobivamo iz ovoga,
a to je zapravo radost suradnje.
Pa tako ona ovdje izražava kako je to
kad vidiš nekoga tko je s druge strane svijeta
uzeo tvoju ideju, nadogradio je
i tada ti priznao tvoj doprinos.
Ako zaista želimo da se promijeni priroda konzumerskog ponašanja
o kojoj svi mi govorimo
kao ekolozi i uživatelji hrane,
možda samo moramo odbaciti pojam konzument
i pomoći ljudima koji štogod poduzimaju.
Projekti otvorene suradnje teže svojem trenutku.
I ono što opažamo je da se I&R-uradi-sam
razvio izvan jednostavnih prozorskih uzgajališta i LED žarulja
u sisteme sa solarnim kolektorima i akvaponije.
Mi nadograđujemo inovacije
prijašnjih generacija.
I pripremamo se za generacije
koje nas doista trebaju da sada iznova opremimo naše živote.
Pa vas pozivamo da nam se pridružite
u ponovnom otkrivanju vrijednosti
ujedinjenog građanstva
i da objavimo
da smo u ovome svi mi još uvijek pioniri.
(Pljesak)